Francesca Lollobrigida

Francesca Lollobrigida (s. 7. helmikuuta 1991 Frascati) on italialainen pikaluistelun olympiamitalisti ja Euroopan-mestari.

Lollobrigida kilpaili olympialaisissa ensimmäisen kerran Sotšissa 2014, jolloin hän sijoittui 3 000 metrillä 23:nneksi. Neljä vuotta myöhemmin Pyeongchangin olympialaisissa 2018 hän sijoittui yhteislähdössä seitsemänneksi, 1 500 metrillä kymmenenneksi ja 3 000 metrillä 13:nneksi. Pekingin olympialaisissa 2022 hän saavutti hopeaa 3 000 metrillä, pronssia yhteislähdössä sekä sijoittui 5 000 metrillä neljänneksi ja 1 500 metrillä kuudenneksi.

Matkakohtaisissa MM-kilpailuissa Lollobrigida on sijoittunut parhaimmillaan neljänneksi yhteislähtökilpailussa vuosina 2016, 2017, 2019 ja 2021. Euroopan-mestaruuskilpailuissa hän on voittanut yhteislähdössä kultaa vuonna 2018 ja saavuttanut hopeaa vuonna 2020. Hän on saanut EM-kilpailuissa pronssia yhteistuloksissa vuonna 2019, 3 000 metrillä vuonna 2020 sekä 1 500 metrillä ja 3 000 metrillä vuonna 2022.

Lollobrigida on voittanut yhteislähdön maailmancupin kokonaiskilpailun kausilla 2013–2014, 2017–2018 ja 2021–2022, sijoittunut toiseksi kaudella 2016–2017 ja kolmanneksi 2018–2019. Pitkien matkojen cupissa hän oli kolmas kaudella 2021–2022..

Näyttelijä Gina Lollobrigida on Francesca Lollobrigidan isotäti.

Ennätykset

Lähteet 

Italialaiset pikaluistelijat
Italialaiset olympiamitalistit
Vuonna 1991 syntyneet
Elävät henkilöt